CELEX: 22018D1181
Language: mt
Date: 2016-12-02 00:00:00
Title: Deċiżjoni tal-Kumitat Konġunt taż-ŻEE Nru 245/2016 tat-2 ta' Diċembru 2016 li temenda l-Anness XIII (Trasport) tal-Ftehim ŻEE [2018/1181]

23.8.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 215/42
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 245/2016
         tat-2 ta' Diċembru 2016
         li temenda l-Anness XIII (Trasport) tal-Ftehim ŻEE [2018/1181]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament ta' Implimentazzjoni tal-Kummissjoni (UE) Nru 2016/472 tal-31 ta' Marzu 2016 li jemenda r-Regolament (UE) Nru 72/2010 fir-rigward tad-definizzjoni tat-terminu “spettur tal-Kummissjoni” (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Għalhekk, l-Anness XIII tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Punt 66hc (ir-Regolament tal-Kummissjoni (UE) Nru 72/2010) tal-Anness XIII tal-Ftehim ŻEE għandu jiġi emendat kif ġej:
            
                        1.
                     
                     
                        Jiġi miżjud is-segwenti:
                        “, kif emendat bi:
                        
                                    —
                                 
                                 
                                    
                                       32016 R 0472: Ir-Regolament ta' Implimentazzjoni tal-Kummissjoni (UE) Nru 2016/472 tal-31 ta' Marzu 2016 (ĠU L 85, 1.4.2016, p. 28).”
                                 
                              
                  
                        2.
                     
                     
                        It-test tal-adattament (b) għandu jiġi mibdul b'dan li ġej:
                        “Dan li ġej għandu jiżdied mal-Artikolu 6(2):
                        Fl-ispezzjonijiet tagħha, l-Awtorità ta' Sorveljanza tal-EFTA tista' ssejjaħ lill-awdituri nazzjonali elenkati mill-Istati Membri tal-UE, kif ukoll lill-ispetturi impjegati mill-Kummissjoni.”
                     
                  
         
            Artikolu 2
            It-test tar-Regolament ta' Implimentazzjoni (UE) 2016/472 bil-lingwa Iżlandiża u b'dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-3 ta' Diċembru 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-2 ta' Diċembru 2016.
            
               
                  Għall-Kumitat Konġunt taż-ŻEE
               
               
                  Il-President
               
               Bergdís ELLERTSDÓTTIR
            
         
         
            (1)  ĠU L 85, 1.4.2016, p. 28.
         
            (*1)  [Ma huwa indikat l-ebda rekwiżit kostituzzjonali.] [Hemm indikati rekwiżiti kostituzzjonali.]